SPCG:เด่น EPS growth พร้อม ROE สูงแนะนำ”ซื้อ”ราคาเป้าหมาย 23.30 บาท
SPCG:เด่น EPS growth พร้อม ROE สูง คงคำแนะนำ "ซื้อ" ด้วยราคาเป้าหมายที่ 23.3 บาท เนื่องจากมองว่า SPCG เป็นบริษัทที่มี downside ต่ำ ทั้งในด้านของกำไรและในด้านของราคาเป้ามาย ในขณะที่ราคาปัจจุบันมี upside 10.4% ต่อราคาเป้าหมายของเรา
8 พ.ย. 2559

บล.กสิกรไทย ระบุในบทวิเคราะห์วันนี้(8พ.ย.) ว่า บริษัท เอสพีซีจี จำกัด (มหาชน) หรือ SPCG ประกาศกำไรไตรมาศ 3/59 ที่ 503 ลบ. ลดลง 11.8% เทียบไตรมาสก่อนหน้าแต่โต 6.5% เทียบช่วงเดียวกันของปีก่อนสอดคล้องกับประมาณการของเราที่ 500 ลบ. การเติบโต เทียบช่วงเดียวกันของปีก่อนมาจากค่าใช้จ่ายทางการเงินที่ลดลง 40 ลบ. จากหนี้ที่ลดลง ในขณะที่การอ่อนตัวลง เทียบไตรมาสก่อนหน้ามาจากปริมาณไฟฟ้าที่ผลิตได้น้อยลง
เนื่องจากเป็นช่วงหน้าฝน ทั้งนี้คงคำแนะนำ “ซื้อ” ด้วยราคาเป้าหมายที่ 23.3 บาท เนื่องจากมองว่า SPCG เป็นบริษัทที่มี downside ต่ำ ทั้งในด้านของกำไรและในด้านของราคาเป้ามาย ในขณะที่ราคาปัจจุบันมี upside 10.4% ต่อราคาเป้าหมายของเรา
ทั้งนี้ ด้วย solar farm ทั้ง 36 แห่งกำลังการผลิต 181 MWe คาดการณ์กำไรจะค่อนข้างแน่นอนและโตขึ้น 6.9% CAGR ในช่วงปี 2559-61 จากค่าใช่จ่ายทางการเงินที่ปรับลดลงจากการทยอยจ่ายคืนหนี้ ทั้งนี้ด้วยกำไรที่เติบโต คาดว่าบริษัทจะจ่ายเงินปันผลที่ 6.3-7.3% ในช่วงเวลาเดียวกัน ซึ่งสูงที่สุดในกลุ่มผู้เล่นพลังงานทดแทน และเป็นที่ 2 เมื่อเทียบกับทั้งกลุ่ม Utilities ซึ่งเป็นรองเพียง GLOW เท่านั้น อย่างไรก็ตาม valuation ของ SPCG นั้นน่าสนใจกว่า GLOW เนื่องจากมี EPS growth และ ROE ที่สูงกว่า 